**Удмурт кылъя но литературая школьной олимпиадалы юанъёс**

**2020- 2021 дышетскон ар**

**10 класс**

*Ортчытон дыр – 120 минут*

*Ваньмыз - 47 балл*

**Удмурт кыл**

**Ваньмыз     22 балл**

1.Шедьтоно удмурт фразеологизмъёслы ӟуч паръёс 3балл

Бакча сульдэр кадь-

 Дунеез саптаны-

Лачмыт мурт лек куртче –

2. Фразеологизмъёслы синоним шедьтэ но гожтэ 3 балл

Коть му пыр вия -

Миськем сяртчы кадь –

Толалтэ но лымызэ жаля -

3. Фразеологизмъёслы антоним шедьтэ но гожтэ 3 балл

Пиньёс ваче уг вуо –

Пожаре кадь дыртыны-

Пуась коньы –

4. Сётэм текстэз берыктэ зуч кылэ . 6 балл

Корка пырон — со корка ӝутонлы йылпумъян. Отчы ваньмыз кузьымен лыктэ: тусьты, тэркы, тусь...

Ӝӧк сьӧры нырысь ик матысь муртсэс кузпалэныз ӵош тӧре пукто, нош соослэсь азьло мумыкор сьӧры нокин уг мыны. Тӧроын пукись жӧк сьӧры пуксе ке, солы кускерттонэн «эгесам» бекче, пе, сётылӥзы. Сое пертчыса, аслыз керттыны, мусуреныз калыкез утялтыны, пе, кулэ вал. Ӝӧк вылэ ӟазеген ӝук вайыку, куноос нянь сукыри вылэ уксё тырылӥзы, выль корка шудо-буро мед луоз шуыса.

5 .Гожтэ арня нуналъёслэсь зуч переводзэ - 7 балл ( асьмелэн палан кызьы верало, озьы но гожтыны яра)

Понедельник

Вторник

Среда

Четверг

Пятница

Суббота

Воскресенье

**Удмурт литература**

**Ваньмыз 25 балл**

1. Тодмалэ но гожтэ, гожтослэсь авторзэ но нимзэ. 14 балл

1) Kaйгy пыӵам сьӧд синъёсаз солэн паймон кылдӥз. Педор йырзэ ошиз но кыл но ӧз вера. Пыд азь музъем шоры синъёссэ вошъятэк учкыса, юбо сямен сылэ вырӟылытэк.

2) Самой пичиез пиез — Туганай. Таиз агайёсыз кадь ӧвӧл. Со улонэз яратӥсь. Батыр кадь кужмо. Чебер, ӵуж йырсиё. Лыз ин кадь чагыр синмо. Уг яраты со егит пи кышкасьёсты, асьсэ понна гинэ сюлмаськисьёсты. Мылкыд солэн шукы кадь капчи — ялан кырӟа но вера.

3) Чигнась горд частьёс шоры мӧзмыт учкыса, кенос вӧзысь кор вылын пичи пи пуке. Тӧдьы йырсиез тӧлъя каллен гинэ тӧла. Чебересь сьӧд сутэр синъёсыныз огинтые жальма со. Кузь лулӟылыса, кияз дукес пумзэ посэ. Малы ке но со зар-зар кӧсэктэмын. Со—Вася.

4) Тани али но пияш быдэс гуртэтӥ ортчиз. Ӟустари выллем ыштырен, пӧсьтэмкутэн кутчам пыдъёсыз кынмизы ни. Урдэг пӧзьёсыз но сокем ик уг шунто. Корка пырем бераз, со, янгыше усеем мурт сямен, бубиз шоры учкыны дӥсьтытэк ӧс доры дугдӥз.

5) Тӥни со адями… жугиз-а тонэ, ӧз-а, пегӟыкуд ыбылӥз-а, ӧз-а? Азинлэн лэчытэсь чагыр синъёсыз пыртӥ потымон учко. Ныр улаз пичи чуп кельтэм сьӧд мыйыкез выремысь дугдӥз.

6) Пугачёв веранъяз задорме. Солэн бугыръяськись сюлэмыз ӟырдам тылын ӝуа. Чебересь синъёсыз лек луизы. Тусызъя ноку кышкамтэ, берлань чигнасьтэм муртлы укша.

7) Павол нош ик ньыльпыдъяськыса ӝутскыны выре. Катьтэммем киосыз но пыдъёсыз сое возьыны уг ни быгато. Тани со йырзэ ӝутэ... йырсиез тугаськемын, ым пумтӥз вир кошке, нош синъёсыз бен кыӵе жальмыт учко, жальмыт но, со дыре ик кышкыт но. Бырись адямилэн кулонлэсь кышканэз гинэ ӧвӧл отын — сантэмасьёсты, эриктэмасьёсты адӟемпотостэм карон но.

1. Гожтэ литературной терминъёслы валэктон. 5 балл

Житие –

Ода –

Очерк –

Ассонанс –

Миф –

1. М.Петровлы синквейн гожтоно 3 балл
2. Кыче гожтослы сётэмын таче иллюстрация? Гожтэ авторзэ, нимзэ, жанрзэ. 3 балл

